ai4bharat/Pralekha huggingface dataset:
பிரதமர் அலுவலகம்
திரு ஹரிவன்ஷ் நாராயண் சிங் மாநிலங்களவையின் துணைத் தலைவராக தேர்ந்தெடுக்கப்பட்டது குறித்த பிரதமரின் உரையின் முக்கிய அம்சங்கள்
மாநிலங்களவைத் துணைத் தலைவராக 2வது முறை தேர்வு செய்யப்பட்டதற்கு, நாடாளுமன்றம் சார்பாகவும், நாட்டு மக்களின் சார்பாகவும் திரு.ஹரிவன்ஷ் நாராயண் சிங்குக்கு, எனது வாழ்த்துகளைத் தெரிவித்து கொள்கிறேன்.
சமூக சேவை மற்றும் பத்திரிக்கை துறையில் திரு. ஹரிவன்ஷ் நேர்மையானவராக திகழ்ந்ததற்காக, அவர் மீது அதிக மரியாதை வைத்திருக்கிறேன். இன்று இதே உணர்வு மற்றும் மரியாதை, அவையில் உள்ள ஒவ்வொரு உறுப்பினரிடம் உள்ளது.
திரு.ஹரிவன்ஷின் பணியாற்றும் விதம், அவையை நடத்தும் விதம், அவையில் ஜனநாயகத்தை வலுப்படுத்தியதில் அவரின் பங்கு ஆகிய அனைத்தும் பாராட்டுக்குரியது.
தலைவர் அவர்களே, அவையை சுமூகமாக நடத்த, மாநிலங்களவை உறுப்பினர்கள், துணைத் தலைவருக்கு உதவியாக இருப்பார்கள் என நான் நம்புகிறேன். எதிர்கட்சியினர் உட்பட ஒவ்வொருவருக்கும் சொந்தமானவர் ஹரிவன்ஷ், அவர் எந்த கட்சிக்கும் பாகுபாடு காட்டியதில்லை. விதிமுறைகள் படி நாடாளுமன்ற உறுப்பினர்களை செயல்பட வைப்பது மிகவும் சவாலான பணி, இதில் அனைவரது நம்பிக்கையையும் ஹரிவன்ஷ் பெற்றுள்ளார்.
மசோதாக்களை நிறைவேற்ற ஹரிவன்ஷ், தொடர்ச்சியாக மணிக்கணக்கில் அவையில் இருந்துள்ளார். இதில் அவரது வெற்றியை நாம் கடந்த 2 ஆண்டுகளில் பார்த்தோம். நாட்டின் எதிர்காலத்தை மாற்றிய, பல வரலாற்று சிறப்புமிக்க மசோதாக்கள் இந்த அவையில் நிறைவேறியுள்ளன. 10 ஆண்டுகளில் அதிகளவிலான பணிகளை இந்த அவை நிறைவேற்றியுள்ளது. இந்த அவையில் அதிகளவிலான பணிகள் நடந்ததோடு, நேர்மறையும் அதிகரித்துள்ளது. ஒவ்வொரும் தங்கள் கருத்தை சுதந்திரமாக தெரிவிக்க முடிந்தது.
எளிமையான பின்னணியில் இருந்து வந்ததால், ஹரிவன்ஷ் எளிமையாகவே உள்ளார். அரசின் முதல் கல்வி உதவித் தொகையை ஹரிவன்ஷ் பெற்றபோது, அதை அவர் வீட்டுக்கு எடுத்துச் செல்லாமல் புத்தகங்கள் வாங்கினார். அவர் புத்தகங்களுடன் நெருங்கிய தொடர்புடையவர். ஜெயப்பிரகாஷ் நாரயணால் கவரப்பட்டவர் ஹரிவன்ஷ். 40 ஆண்டுகளாக சமூக சேவையாற்றிய பின், அவர் நாடாளுமன்றத்துக்கு கடந்த 2014-ல் நுழைந்தார். ஹரிவன்ஷ் தனது எளிமையான நடத்தை மற்றும் பணிவால் அறியப்பட்டவர்.
நாடாளுமன்றங்களுக்கு இடையேயான அமைப்பு போன்ற சர்வதேச அரங்கிலும், பிற நாடுகளில் இந்தியா கலாச்சார குழு உறுப்பினராகவும் இந்தியாவின் நிலையை உயர்த்த, ஹரிவன்ஷ் பணியாற்றினார்..
மாநிலங்களவையின் பல குழுக்களுக்கு தலைவராக இருந்து ஹரிவன்ஷ், அவற்றின் செயல்பாடுகளை மேம்படுத்தினார். நாடாளுமன்ற உறுப்பினராக ஹரிவன்ஷ் ஆன பின்பு, அனைத்து உறுப்பினர்களும் நெறிமுறையுடன் செயல்படுவதை உறுதி செய்ய அவர் முயற்சிகள் எடுத்தார். நாடாளுமன்ற பணிகள் மற்றும் பொறுப்புகளில், ஹரிவன்ஷ் தீவிரமாகவும், அறிவுஜீவியாகவும், சிந்தனையாளராகவும் இருந்தார்.
ஹரிவன்ஷ், இன்னமும், நாடு முழுவதும் பயணம் செய்து, நாட்டின் பொருளாதாரம், சமூக மற்றும் அரசியல் சவால்கள் போன்றவற்றை மக்களிடம் எடுத்துரைக்கிறார். அவரது புத்தகம், நமது முன்னாள் பிரதமர் திரு.சந்திரசேகரின் வாழ்க்கையையும், ஹரிவன்ஷின் எழுத்து திறமையையை வெளிப்படுத்துகிறது.
அவையின் துணைத் தலைவராக, ஹரிவன்ஷின் வழிகாட்டுதலை பெறும் பாக்கியத்தை, நானும் மற்ற அவை உறுப்பினர்களும் பெற்றுள்ளோம். ஹரிவன்ஷ் அவர்களுக்கு எனது மனமார்ந்த வாழ்த்துகளைத் தெரிவித்துக் கொள்கிறேன்.
குடியரசுத் துணைத் தலைவர் செயலகம்
நாட்டை மேம்படுத்துவதற்கு மத்திய மாநில அரசுகள் அணியாகச் சேர்ந்து உழைக்க வேண்டும்: குடியரசுத் துணைத் தலைவர்
நகர்ப்புறக் கிராமப்புற இடைவெளியைக் குறைத்துக் கிராமப்புற மக்களைச் சென்றடைய வேண்டும்;
இந்திய பெட்ரோலிய எரிசக்தி நிறுவனத்தின் மாணவர்களுடன் கலந்துரையாடினார்
நாட்டை மேம்படுத்துவதற்கு மத்திய, மாநில அரசுகள் அணியாகச் சேர்ந்து உழைக்க வேண்டும் என்றும் மாநிலங்கள் இல்லாமல் நாடு வளர்ச்சியடைய முடியாது என்றும் குடியரசுத் துணைத் தலைவர் திரு. எம். வெங்கையா நாயுடு கூறியிருக்கிறார். ஆந்திரப்பிரதேசம் விசாகப்பட்டினத்தில் இன்று  இந்தியப் பெட்ரோலிய எரிசக்தி நிறுவனத்தின் மாணவர்களுடன் அவர் கலந்துரையாடினார்.
நகர்ப்புற - கிராமப்புற இடைவெளியைக் குறைப்பது பற்றிப் பேசிய குடியரசுத் துணைத் தலைவர், மேம்பாடுகள் கிராமப்புற மக்களைச் சென்றடைய வேண்டும் என்று கூறினார். கிராமப்பகுதி மேம்பாட்டிற்கு இணைப்புகள் மிகவும் முக்கியமானவை என்றும் அவர் கூறினார்.
இந்தியாவின் வளரும் எரிசக்தி தேவைகளுக்குச் சூரியச்சக்தி, அனல்மின் சக்தி, நீர்மின்சக்தி, காற்றுச் சக்தி, எண்ணெய் மற்றும் எரிவாயு ஆகியவற்றை சரியான முறையில் கலந்து பயன்படுத்தப்படுத்துவதுதான் தீர்வாக இருக்குமென்று குடியரசுத் துணைத் தலைவர் கூறினார். பெட்ரோலியம், ஹைட்ரோ கார்பன் ஆகியவற்றில் கல்வி, ஆராய்ச்சியில் தரமும் சிறப்புத் தன்மையும் வளர்ப்பதற்கு இந்திய பெட்ரோலியம் மற்றும் எரிசக்தி நிறுவனம் திட்டமிட்டுள்ளது என்று கூறினார். பெட்ரோலியம் மற்றும் அதன் உற்பத்திப் பொருட்கள் வெப்பப்படுத்துவதற்கும் வெளிச்சத்திற்கும் எரிப்பொருள் வழங்குவதுடன் எந்திரங்களுக்கு உயவுப் பொருட்களையும் வழங்குகின்றன என்றும் பல்வேறு உற்பத்தித் தொழில்களுக்கு அவை மூலப்பொருளாகவும் பயன்படுகின்றன என்றும் அவர் கூறினார்.
நாட்டில் சூரியச் சக்திக்கு மிகப்பெரிய வாய்ப்புகள் இருப்பதாகவும், நாட்டின் சூரியச்சக்தித் திறனில் ஒரு சதவீதத்தைக் கூட நாம் பயன்படுத்திக்கொள்ளவில்லை என்றும் குடியரசுத் துணைத் தலைவர் கூறினார்., எரிசக்தி கிடைப்பது, எரிசக்தித் திறன், எரிசக்தியின் நிலைத்த தன்மை, எரிசக்திப் பாதுகாப்பு ஆகியன இந்தியாவின் எதிர்கால எரிசக்திக்கு நான்கு தூண்கள் என்று பிரதமர் குறிப்பிட்டிருந்ததை அவர் மேற்கோள் காட்டினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 104
PIB Headquarters
கொவிட்-19 - பிஐபி செய்தித் தொகுப்பு
07.05.2020
· குடியரசுத் துணைத் தலைவர் செயலகம்
· பிரதமர் அலுவலகம்
· ஆயுஷ்
· நுகர்வோர் நலன், உணவு மற்றும் பொது விநியோகம் அமைச்சகம்
· கலாசாரத்துறை அமைச்சகம்
· பாதுகாப்பு அமைச்சகம்
· சுற்றுச்சூழல் மற்றும் வனத்துறை அமைச்சகம்
· மீன்வளம், கால்நடை பராமரிப்பு மற்றும் பால்வளத் துறை அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· வீட்டு வசதி மற்றும் நகர்ப்புற வறுமை ஒழிப்பு அமைச்சகம்
· மனித வள மேம்பாட்டு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· பெட்ரோலியம் மற்றம் இயற்கை எரிவாயு அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· அறிவியல் மற்றும் தொழில்நுட்பத்துறை
· மற்றவை
(
இளைஞர் நலன் மற்றும் விளையாட்டு அமைச்சகம்
19-வது ஆசிய விளையாட்டுப் போட்டிக்காக பிரத்யேகமாக வடிவமைக்கப்பட்ட விழா உடை மற்றும் பிளேயர் கிட்; ஐஓஏ வெளியீடு
சீனாவின் ஹாங்சோ நகரில் செப்டம்பர் 23 முதல் அக்டோபர் 8 வரை நடைபெறவுள்ள 2022 ஆசிய விளையாட்டுப் போட்டிகளில் பங்கேற்கும் இந்திய அணிக்கான அதிகாரப்பூர்வ சம்பிரதாய உடை மற்றும் விளையாட்டு உபகரணங்களை இந்திய ஒலிம்பிக் சங்கம் செவ்வாய்க்கிழமை  வெளியிட்டது.
இந்த நிகழ்வில் மத்திய தகவல் மற்றும் ஒளிபரப்பு மற்றும் இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாக்கூர், ஐஓஏ தலைவரும் புகழ்பெற்ற ஓட்டப்பந்தய வீரருமான பி.டி.உஷா மற்றும் பிற மூத்த அதிகாரிகள் கலந்து கொண்டனர்.
இந்திய ஹாக்கி கோல்கீப்பர்கள் பி.ஆர்.ஸ்ரீஜேஷ் , சவிதா புனியா , துப்பாக்கி சுடுதல் வீரர் மனு பாக்கர் மற்றும் 2018 ஆசிய விளையாட்டுப் போட்டியில் துப்பாக்கி சுடுதல் போட்டியில் தங்கப் பதக்கம் வென்ற தஜிந்தர்பால் சிங் தூர் உள்ளிட்ட பல பிரிவுகளைச் சேர்ந்த விளையாட்டு வீரர்களும் பங்கேற்றனர்.
தேசிய ஆடை வடிவமைப்புக் கழகத்தால் வடிவமைக்கப்பட்ட இந்த சம்பிரதாய உடையில் பெண்களுக்கு காக்கி நிற சேலையும், ஆண் வீரர்களுக்கு காக்கி குர்தாவும் அடங்கும். இந்த ஆடை மறுசுழற்சி செய்யப்பட்ட துணிகளுடன் இயற்கையை தழுவி தயாரிக்கப்பட்டுள்ளது. இது நிலைத்தன்மையை ஊக்குவிக்கிறது.
விழாவில் பேசிய திரு. அனுராக் சிங் தாக்கூர், "இது சீருடை மட்டுமல்ல; இது நமது விளையாட்டு வீரர்களுக்கு பெருமை மற்றும் அடையாளமாகும். இந்த சீருடை இந்தியாவின் தற்சார்பை பெருமையுடன் பிரதிபலிக்கிறது. நாட்டின் மாறுபட்ட பாரம்பரியம் மற்றும் வடிவமைப்பு தலைமையை வெளிப்படுத்துகிறது. இந்த அணி இளம் மற்றும் புதிய இந்தியாவை பிரதிநிதித்துவப்படுத்தும் என்று நான் நம்புகிறேன். நாம் வரலாற்று செயல்திறனை உறுதி செய்வோம் மற்றும் சிறந்த பதக்க எண்ணிக்கையுடன் திரும்புவோம். நமது விளையாட்டு வீரர்களின் பின்னால் நின்று அவர்களை உற்சாகப்படுத்துமாறு நாட்டை நான் கேட்டுக்கொள்கிறேன்,” என்றார்.
அணியின் அதிகாரப்பூர்வ விளையாட்டு ஆடை வடிவமைப்பு நிறுவனமான ஜே.எஸ்.டபிள்யூ இன்ஸ்பயர் வடிவமைத்த இந்த விளையாட்டு வீரர்களுக்கான கிட், திறமையான காஷ்மீர் வடிவமைப்பாளர் ஆக்விப் வானியால் வடிவமைக்கப்பட்டுள்ளது, அவர் இந்திய கிரிக்கெட் அணியின் ஜெர்சியையும் வடிவமைத்துள்ளார்.
ஐ.ஓ.ஏ. தலைவர் டாக்டர் பி.டி.உஷா கூறுகையில், குழுவின் ஒவ்வொரு உறுப்பினரும் இந்தியாவுக்குப் பெருமை சேர்க்க சிறந்த முயற்சியை மேற்கொள்வார்கள் என்று எதிர்பார்ப்பதாக கூறினார். "2022 ஆசிய விளையாட்டுப் போட்டிகளுக்காக நாங்கள் நீண்ட காலம் காத்திருந்தோம், இந்தியா தனது மிகப்பெரிய 634 வீரர்களை அனுப்புவதில் மகிழ்ச்சியடைகிறோம். இந்த அணி இந்தியாவுக்கு சிறந்த பதக்கத்தை பெற்றுத் தரும் திறன் கொண்டது என்று நாங்கள் நம்புகிறோம், "என்று கூறினார்.
பாதுகாப்பு அமைச்சகம்
தேசிய போர் நினைவுச் சின்னத்தின் 3-ம் ஆண்டு விழா நாளை கொண்டாடப்படுகிறது
தேசிய போர் நினைவுச் சின்னத்தின் 3-ம் ஆண்டு விழா நாளை கொண்டாடப்படுகிறது. இந்நாளைக் குறிக்கும் வகையில், ஒருங்கிணைந்த பாதுகாப்புப் படைகளின் தலைவர் ஏர் மார்ஷல் பி.ஆர் கிருஷ்ணா, இந்திய ராணுவம், இந்திய கடற்படை, மற்றும் இந்திய விமானப்படையின் துணைத் தளபதிகளுடன் சென்று தேசிய போர் நினைவுச் சின்னத்தில் மலர் வளையம் வைத்து நாட்டிற்காக உயிர் நீத்த வீரர்களுக்கு அஞ்சலி செலுத்த உள்ளார்.
முப்படைகளின் பேண்டு வாத்தியக் குழுவினருடன் புதுதில்லி ரோஹினி பகுதியில் உள்ள விஎஸ்பிகே சர்வதேச பள்ளி மாணவ பேண்டு வாத்தியக் குழுவினரும் இணைந்து பார்வையாளர்களை கவரும் வகையில் நிகழ்ச்சிகளை நடத்த உள்ளனர். மாலையில் நடைபெறும் நிகழ்ச்சியில், உயிரிழந்த வீரர்களின் குடும்பத்தினர், அந்த நினைவுச் சின்னத்தில் மலர் வளையம் வைத்து உயிரிழந்த வீரரின் தியாகத்தை நினைவு கூர உள்ளனர்.
பள்ளிக் குழந்தைகளிடையே தேசப்பற்று, பணியில் அர்ப்பணிப்பு, வீரம், துணிவு மற்றும் உயிர்த்தியாகம் குறித்த நற்பண்புகளை கற்பிக்கும் நோக்கில், தேசிய போர் நினைவுச் சின்னத்தில் மாணவ பேண்டு வாத்தியக் குழுவினர் இசை நிகழ்ச்சி நடத்தும் முயற்சி மேற்கொள்ளப்படுகிறது
கூடுதல் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1800741
-----
(Visitor Counter : 156
பிரதமர் அலுவலகம்
டென்மார்க் பிரதமர் மெட்டி ஃபிரெடெரிக்சென் - பிரதமர் நரேந்திர மோடி தொலைபேசி உரையாடல்
டென்மார்க் பிரதமர் திருமதி மெட்டி ஃபிரெடெரிக்செனுடன் பிரதமர் திரு.நரேந்திர மோடி இன்று தொலைபேசியில் பேசினார். கோவிட்-19 பெருந்தொற்றை எதிர்கொள்ள தங்களது நாடுகளில் மேற்கொள்ளப்பட்ட நடவடிக்கைகள் குறித்து இருவரும் கருத்துக்களை பரிமாறிக் கொண்டனர். தொற்று அதிகரிக்காத வகையில், பொதுமுடக்க கட்டுப்பாடுகளை வெற்றிகரமாக நீக்கியதற்காக டென்மார்க்குக்கு பிரதமர் பாராட்டு தெரிவித்தார். ஒவ்வொருவரின் அனுபவத்திலிருந்தும் கற்றுக் கொள்ள இந்தியா மற்றும் டென்மார்க் வல்லுநர்கள் தொடர்ந்து தொடர்பில் இருந்து கருத்துக்களை பரிமாறிக் கொள்வது என ஒப்புக் கொள்ளப்பட்டது.
இந்தியா-டென்மார்க் நல்லுறவை மேலும் வலுப்படுத்துவது என்ற இரு நாடுகளின் விருப்பத்தை இரு தலைவர்களும் வலியுறுத்தினர். கோவிட் தொற்றுக்கு பிந்தைய உலகில் இரு நாடுகளும் எவ்வாறு ஒருங்கிணைந்து செயல்பட முடியும் என்பது குறித்து இருவரும் விவாதித்தனர்.
இரு நாடுகளின் வெளியுறவு அமைச்சர்களுக்கு இடையேயான கூட்டு ஆணையக் கூட்டம் மே 12 ம் தேதி வெற்றிகரமாக நடத்தப்பட்டதற்கு இரு தலைவர்களும் வரவேற்பு தெரிவித்தனர்.
சுகாதார ஆய்வு, தூய்மையான மற்றும் சுற்றுச்சூழலுக்கு பாதிப்பை ஏற்படுத்தாத எரிசக்தி, வானிலை மாற்றத்தை எதிர்கொள்ளுதல் ஆகிய துறைகளில் பரஸ்பரம் பயனடையும் வகையில் ஒருங்கிணைந்து செயல்படுவதற்கு அதிக அளவில் வாய்ப்பு இருப்பதை இரு தலைவர்களும் ஒப்புக் கொண்டனர். இந்தியா, டென்மார்க் இடையே வலுவான பசுமை ஒத்துழைப்பை ஏற்படுத்த வேண்டும் என்ற இலக்கை எட்ட பணியாற்றுவது என்று இரு தலைவர்களும் உறுதிபூண்டனர்.
ஆயுஷ்
ஆயுஷ் மருத்துவ முறையை வடகிழக்கில் பிரபலப்படுத்துவதற்கான முக்கியத் திட்டங்களை மத்திய அமைச்சர் திரு சர்பானந்தா சோனோவால் அறிவித்தார்
ஆயுஷ் மருத்துவத் துறையை வடகிழக்கில் மேம்படுத்துவதற்கான முக்கியத் திட்டங்களை மத்திய ஆயுஷ், துறைமுகங்கள் மற்றும் நீர்வழிகள் அமைச்சர் திரு சர்பானந்தா சோனோவால் அருணாச்சலப் பிரதேசத்தில் இன்று அறிவித்தார்.
பாசிகாட்டில் 30 இடங்களுடன் கொண்ட ஒரு புதிய ஆயுர்வேதக் கல்லூரி, 60 படுக்கைகளுடன் கூடிய புதிய ஆயுர்வேத மருத்துவமனை, ஆயுர்வேத மற்றும் நாட்டு மருத்துவ ஆராய்ச்சிக்கான வடகிழக்கு நிறுவனத்தில் உள்கட்டமைப்பை மேம்படுத்துவதற்கான ரூ 53.72 கோடி முதலீடு, 86 பணியிடங்களுக்கு ஆட்சேர்ப்பு உள்ளிட்டவை இதில் அடங்கும்.
அருணாச்சலப் பிரதேசத்தில் உள்ள பாசிகாட்டில் இருக்கும் ஆயுர்வேத மற்றும் நாட்டு மருத்துவ ஆராய்ச்சிக்கான வடகிழக்கு நிறுவனத்தில் நடைபெற்ற நிகழ்ச்சியில் பேசிய அவர், ஆண்கள் விடுதி, பெண்கள் விடுதி மற்றும் விளையாட்டு வளாகமும் வரும் காலங்களில் கட்டப்படும் என்றார்.
“நாட்டுப்புற மருத்துவம் என்பது பாரம்பரிய சிகிச்சை முறைகள் மற்றும் நம்பிக்கைகளின் கலவையாகும். அறிவியல் வழியில் பாதுகாக்கப்படாத நாட்டுப்புற மருத்துவத்தின் வலுவான கலாச்சாரம் வடகிழக்கில் நம்மிடம் உள்ளது. இயற்கை அன்னை நமக்கு வழங்கிய வேத காலத்தின் இந்த அற்புதமான மருத்துவப் பரிசைப் பாதுகாப்பதற்கும் செழுமைப்படுத்துவதற்கும் நாங்கள் இப்போது பாடுபடுகிறோம்,” என்று அவர் கூறினார்.
மேலும் பேசிய அமைச்சர், “மருத்துவமனையுடன் புதிய ஆயுர்வேதக் கல்லூரி ஒன்று இங்கு நிறுவப்படுவதை அறிவிப்பதில் மகிழ்ச்சி அடைகிறேன். வளமான பாரம்பரிய அறிவைப் பாதுகாக்க மற்றும் அதை மேலும் மேம்படுத்த நாங்கள் எடுத்து வரும் முயற்சியை இது மேலும் வலுப்படுத்தப் போகிறது,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773496
பிரதமர் அலுவலகம்
ராஜமாதா விஜய ராஜே சிந்தியா அவர்களின் பிறந்த நாளில் பிரதமர் புகழாரம் சூட்டியுள்ளார்
ராஜமாதா விஜய ராஜே சிந்தியா அவர்களின் பிறந்த நாளில் பிரதமர் திரு நரேந்திர மோடி புகழாரம் சூட்டியுள்ளார்.
“ராஜமாதா விஜய ராஜே சிந்தியா அவர்களின் பிறந்த நாளில் அவருக்குப் புகழ்மொழிகள். அவரது வாழ்க்கை முழுவதும் மக்கள் சேவைக்காக அர்ப்பணிக்கப்பட்டிருந்தது. அவர் துணிச்சலானவர், அன்பானவர். மக்களின் நம்பிக்கையைப் பெற்றுள்ள ஒரு கட்சியாக பிஜேபி வளர்ந்திருக்கிறது என்றால் அதற்குக் காரணம் ராஜமாதா அவர்களைப்போன்ற அர்ப்பணிப்பு மிக்க தலைவர்கள் மக்களிடையேயும் கட்சியை வலுப்படுத்தவும் செய்த பணிகளாகும்” என்று பிரதமர் டுவிட்டர் செய்தியில் கூறியுள்ளார்.
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மெட்ரோ ரயில் திட்டங்களை அமல்படுத்த தமிழ்நாடு உட்பட பல மாநிலங்கள் / யூனியன் பிரதேசங்களிடமிருந்து 16 திட்ட அறிக்கைகள் பெறப்பட்டுள்ளன: மத்திய அமைச்சர் தகவல்
நாடாளுமன்றத்தின் மக்களவையில் கேள்வி ஒன்றுக்கு எழுத்துபூர்வமாக பதில் அளித்த மத்திய வீட்டு வசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி கூறியதாவது:
நகர்ப்புற மேம்பாட்டில், நகர்ப்புற போக்குவரத்து ஒருங்கிணைந்த பகுதி. இது மாநிலம் சம்பந்தப்பட்ட விஷயம். இதனால், மெட்ரோ ரயில் திட்டங்கள் உட்பட நகர்ப்புற போக்குவரத்து கட்மைப்பை உருவாக்குவது, அதற்கான நிதியை திரட்டுவது மாநில அரசுகளின் பொறுப்பு. மெட்ரோ ரயில் கொள்கை 2017-ன்படி, நகரங்களில் இது போன்ற திட்டங்களுக்கான நிதி உதவியை, திட்டங்களின் சாத்தியம், நிதி ஆதாரம், மாநிலங்களின் விருப்பம் ஆகியவற்றின் அடிப்படையில் மத்திய அரசு வழங்கிவருகிறது. மத்திய அரசின் நிதி உதவிக்காக குஜராத் அரசு எந்த புதிய மெட்ரோ ரயில் திட்டத்தையும் சமர்பிக்கவில்லை.
தமிழ்நாடு, தில்லி, மகாராஷ்டிரா, கேரளா, உத்தரப் பிரதேசம், ஜம்மு காஷ்மீர், ஹரியானா, உத்தரகாண்ட், ராஜஸ்தான் ஆகிய மாநிலங்களில் இருந்து மெட்ரோ ரயில் திட்டங்களை அமல்படுத்த 16 திட்ட அறிக்கைகள் பெறப்பட்டுள்ளன.
இவ்வாறு மத்திய அமைச்சர் திரு ஹர்தீப் சிங் பூரி தெரிவித்தார்.
உள்துறை அமைச்சகம்
இந்தியா - பிரேசில் இடையே, குற்றவியல் நடைமுறைகளில் பரஸ்பர சட்ட உதவிக்கான உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், குற்றவியல் விஷயங்களில் பரஸ்பர சட்டஉதவிகளைப் பகிர்ந்து கொள்வதற்கு, இந்தியா – பிரேசில் இடையே கையெழுத்தாகவுள்ள உடன்படிக்கைக்கு ஒப்புதல் வழங்கப்பட்டது.
குற்றவியல் விஷயங்களில், புலன் விசாரணை மற்றும் விசாரணை மேற்கொள்ள, பரஸ்பர சட்டஉதவி வழங்கும் வகையில், ஒத்துழைப்பை இருநாடுகளும் செயல்திறன் முறையில் அதிகரிப்பதை இந்த உடன்படிக்கை நோக்கமாக கொண்டிருக்கும். நாடுகளுக்கு இடையிலான குற்றங்கள், பயங்கரவாதத்துடன் அதற்கான தொடர்புகள் விஷயத்தில் இந்த உத்தேச உடன்படிக்கை விரிவான சட்ட வரைமுறைகளை வழங்கக்கூடியதாகும். தேடுதல், கட்டுப்படுத்துதல், போலிகளை களைதல், பயங்கரவாத நடவடிக்கைகளுக்கு நிதி வழங்குதல் போன்ற விஷயங்களில் பிரேசிலுடன் குற்றங்கள் தொடர்பான புலன் விசாரணை மற்றும் விசாரணையில், இருதரப்பு ஒத்துழைப்பை வழங்குவதற்கு இது உதவும்.
சுற்றுச்சூழல் மற்றும் வனத்துறை அமைச்சகம்
மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் சிஓபி 27-ன் நிறைவுக் கூட்டத்தில் குறுக்கிட்டுப் பேசினார்
பருவநிலை மாற்றம் குறித்த ஐ.நா. கட்டமைப்பு மாநாட்டின் சிஓபி 27வது அமர்வின் நிறைவு நிகழ்ச்சி ஷார்ம்-எல் –ஷேக்கில் இன்று நடைபெற்றது. உலகின் கூட்டான காலநிலை இலக்குகளை அடைவதை நோக்கிய நடவடிக்கைகளை மேற்கொள்ள நாடுகள் ஒன்றிணைந்து வருவது என்பதுடன் முந்தைய வெற்றிகளில் இருந்து திட்டங்களை வகுத்தல் மற்றும் எதிர்கால லட்சியத்திற்கு வழி வகுத்தல் என்ற நோக்கில் நடத்தப்பட்ட மாநாடு நிறைவடைந்தது. இந்தக் கூட்டத்தில் இந்தியப் பிரதிநிதிகள் குழுவின் தலைவரும், மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சருமான திரு பூபேந்தர் யாதவ் பேசினார்.
“தலைவர் அவர்களே,
இழப்பு மற்றும் சேத நிதியம் அமைப்பது உட்பட இழப்பு மற்றும் சேத நிதி ஏற்பாடுகளுக்கான ஒப்பந்தம் உறுதிசெய்யப்பட்டுள்ள வரலாற்றுச் சிறப்புமிக்க சிஓபி-க்கு நீங்கள் தலைமை வகிக்கிறீர்கள். உலகம் இதற்காக நீண்ட காலம் காத்திருந்தது. இதில் ஒருமித்த கருத்தை உருவாக்க உங்களின் அயராத முயற்சிகளுக்கு நாங்கள் உங்களைப் பாராட்டுகிறோம்.
பருவநிலை மாற்றத்தை எதிர்கொள்வதற்கான நமது முயற்சிகளில், நிலையான வாழ்க்கை முறைகள் மற்றும் நிலையான நுகர்வு மற்றும் உற்பத்தி முறைகளுக்கு மாறுதல் ஆகியவற்றை உள்ளடக்கிய முடிவை நாங்கள் வரவேற்கிறோம்.
விவசாயம் மற்றும் உணவுப் பாதுகாப்பில் பருவநிலை நடவடிக்கை குறித்த 4 ஆண்டு செயல் திட்டத்தை நாம் உருவாக்கி இருப்பதை நாங்கள் கவனத்தில் கொள்கிறோம்.
மில்லியன் கணக்கான சிறு விவசாயிகளின் வாழ்வாதாரமான விவசாயம், பருவநிலை மாற்றத்தால் கடுமையாக பாதிக்கப்படும். எனவே, தணிப்புப் பொறுப்புகளில் நாம் அவர்களுக்குச் சுமையை ஏற்றக் கூடாது.
உண்மையில்,விவசாயத்தில் தணிப்பு என்பதை இந்தியா அதன் தேசிய வளர்ச்சி மன்றத்திலிருந்து வெளியே வைத்துள்ளது.
மாற்றத்திற்கான செயல்த் திட்டத்தையும் நாங்கள் உருவாக்கி இருக்கிறோம்.
பெரும்பாலான வளரும் நாடுகளுக்கு, நியாயமான மாற்றத்தை கரியமிலவாயு முற்றிலும் இல்லாமல் ஒழிப்பதுடன் ஒப்பிட முடியாது, ஆனால் குறைந்த அளவு கார்பன் உருவாவதைக் குறிக்கலாம்.
எரிபொருள் கலவைத் தேர்வு மற்றும் நீடிக்க வல்ல வளர்ச்சி இலக்குகளை அடைவதில் வளரும் நாடுகளுக்கு சுதந்திரம் தேவை.
வளர்ந்த நாடுகள் பருவநிலை நடவடிக்கையில் முன்னணியில் இருப்பது, உலகில் நியாயமான மாற்றத்தின் மிக முக்கியமான அம்சமாகும்.
தலைவர் அவர்களே உங்களுக்கு நன்றி."
பிரதமர் அலுவலகம்
பிரான்சு அதிபரின் ராஜதந்திர ஆலோசகர் திரு இம்மானுவேல் பொன் பிரதமரை சந்தித்தார்
பிரான்சு அதிபரின் ராஜதந்திர ஆலோசகர் திரு இம்மானுவேல் பொன் பிரதமர் திரு நரேந்திர மோடியை சந்தித்தார்.
தீவிரவாத எதிர்ப்பு, இணையவெளி பாதுகாப்பு, ராணுவம் மற்றும் யுக்தி சார்ந்த ஒத்துழைப்பு உள்ளிட்ட இந்திய-பிரான்சு நாடுகளுக்கிடையேயான கூட்டின் முக்கிய விஷயங்களில் ஏற்பட்டுள்ள முன்னேற்றம் குறித்து பிரதமர் திருப்தி தெரிவித்தார்.
கடல் சார்ந்த மற்றும் பலதரப்பு ஒத்துழைப்பு உள்ளிட்ட பிராந்திய மற்றும் சர்வதேச விஷயங்களில் இந்திய-பிரான்சு ஒத்துழைப்பு குறித்து பிரதமரிடம் திரு பொன் எடுத்துரைத்தார்.
அதிபர் மேக்ரோனுடன் தனது சமீபத்திய கருத்து பரிமாற்றங்களை நினைவு கூர்ந்த பிரதமர், அவரது ஆரோக்கியத்திற்கு தனது மனமார்ந்த வாழ்த்துகளை தெரிவித்தார். நிலைமை சீரடைந்தவுடன் இந்தியாவுக்கு வருமாறு அதிபர் மேக்ரோனுக்கு பிரதமர் அழைப்பு விடுத்தார்.
2021 ஜனவரி 7 அன்று நடைபெற்ற இந்திய-பிரான்சு மூலோபாய பேச்சுவார்த்தையில் கலந்து கொள்வதற்காக திரு இம்மானுவேல் பொன் இந்தியா வந்துள்ளார்.
பிரதமர் அலுவலகம்
பிரதமர் திரு நரேந்திர மோடியை ரஷ்யக் கூட்டமைப்பின் வெளியுறவு அமைச்சர் திரு செர்ஜி லாவ்ரோவ் சந்தித்தார்
ரெய்சினா பேச்சுவார்தைதையில் பங்கேற்பதற்காக இந்தியா வந்துள்ள ரஷ்யக் கூட்டமைப்பின் வெளியுறவு அமைச்சர் திரு செர்ஜி லாவ்ரோவ் இன்று  பிரதமர் திரு நரேந்திர மோடியை சந்தித்தார்.
ரஷ்யக்கூட்டமைப்பின் அதிபர் திரு விளாடிமிர் புடினின் வாழ்த்துக்களை வெளியுறவு அமைச்சர் லாவ்ரோவ், பிரதமருக்குத் தெரிவித்தார். இந்த வாழ்த்துக்களை அன்புடன் ஏற்றுக்கொண்ட பிரதமர், இந்தப் புத்தாண்டில் ரஷ்ய மக்களின் அமைதிக்கும் வளத்திற்கும் தமது இனிய வாழ்த்துக்களைத் தெரிவித்தார்.
2020 ஜனவரி 13 அன்று தொலைபேசி மூலம் அதிபர் புடினுடன் விரிவான உரையாடல் நடத்தியதைக் குறிப்பிட்ட பிரதமர், கடந்த ஆண்டு இருநாடுகளுக்கு இடையே தனித்துவமான பெருமைமிக்க ராணுவ ஒத்துழைப்பில் ஏற்பட்ட முன்னேற்றம் பற்றியும் கூறினார்.
2020 மே மாதத்தில், வெற்றி தினத்தின் 75-வது ஆண்டு விழாவிலும், 2020 ஜூலை மாதத்தில் பிரிக்ஸ் மற்றும் ஷாங்காய் ஒத்துழைப்பு அமைப்பு மாநாடுகளிலும் பங்கேற்க, பிரதமரின் ரஷ்ய வருகையை அதிபர் புடின் எதிர்நோக்கியிருப்பதாகவும் வெளியுறவு அமைச்சர் லாவ்ரோவ் தெரிவித்தார். இந்த ஆண்டு பல்வேறு நிகழ்வுகளில் சந்திக்க அதிபர் புடினை வரவேற்ற பிரதமர், இந்த ஆண்டின் பிற்பகுதியில், இந்தியாவில் நடைபெற உள்ள வருடாந்திர இருதரப்பு உச்சிமாநாட்டிற்கு வரவேற்க அதிபர் புடினை தாம் எதிர்நோக்கியிருப்பதாகவும் கூறினார்.
2019-ல் இருநாடுகளுக்கு இடையே பல முக்கியமான முடிவுகள் எடுக்கப்பட்டு பயன்கள் கிடைத்திருப்பதைப் பிரதமர் சுட்டிக்காட்டினார். ரஷ்யக் கூட்டமைப்பிற்கும் இந்தியாவுக்கும் இடையே ராணுவ ஒத்துழைப்பு ஏற்பட்ட 20-வது ஆண்டாகவும் விளங்குகின்ற 2020, ‘இந்த முடிவுகளின் அமலாக்க ஆண்டாக இருக்க வேண்டும்’ என்றும் அவர் யோசனை தெரிவித்தார்.
சர்வதேச மற்றும் பிராந்திய நிலையிலான முக்கிய விஷயங்களில் ரஷ்யாவின் நிலை குறித்து வெளியுறவு அமைச்சர் லாவ்ரோவ், பிரதமரிடம் விவரித்தார்.
-----
(Visitor Counter : 82
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பு முறைகள் குறித்து 9 மாநில அமைச்சர்களுடன் மத்திய சுகாதார அமைச்சர் ஆய்வு
மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தன், கொவிட்-19 தடுப்பு மற்றும் பொது சுகாதார நடவடிக்கைகள் குறித்து 9 மாநிலங்களின் அமைச்சர்கள் மற்றும் முதன்மைச் செயலாளர்கள்/ கூடுதல் தலைமைச் செயலாளர்களுடன் இன்று ஆலோசனை நடத்தினார். ஆந்திரப் பிரதேசம், அசாம், மேற்கு வங்கம், ராஜஸ்தான், ஹிமாச்சல பிரதேசம், தெலுங்கானா, பஞ்சாப், ஹரியானா மற்றும் கேரளா ஆகிய மாநிலங்களின் அமைச்சர்களும் செயலாளர்களும் இதில் கலந்து கொண்டனர்.
இவற்றில் ஒரு சில மாநிலங்கள் அல்லது மாநிலங்களில் உள்ள மாவட்டங்களில் கொரோனா நோய்த் தொற்றின் பாதிப்பு அதிகரித்து, பரிசோதனைகளின் எண்ணிக்கை குறைந்து, மருத்துவமனையில் சேர்ந்த 24/48/72 மணி நேரத்திற்குள் உயிரிழப்பும் பதிவாகி வருகின்றன.
நிகழ்ச்சியில் பேசிய அமைச்சர் கடந்த ஜனவரி எட்டாம் தேதி கொவிட் தடுப்பு குறித்து நடைபெற்ற கூட்டத்திற்குப் பிறகு 11 மாதங்கள் கடந்து விட்டதை நினைவு கூர்ந்தார். “தசராவில் தொடங்கி வரவிருக்கும் தீபாவளி, சத் பூஜை, கிறிஸ்துமஸ் மற்றும் அடுத்த வருடத்தில் மகர சங்கராந்தி உள்ளிட்ட பண்டிகைக் காலங்கள் முழுவதும் நாம் கூடுதல் கவனத்துடன் இருக்க வேண்டும். குளிர் மாதங்களில் சுவாசத் தொற்று வேகமாகப் பரவக் கூடும் ”, என்று அவர் கூறினார்.
தமிழ்நாடு, உத்தரபிரதேசம், மத்திய பிரதேசம், குஜராத், தில்லி, கர்நாடகம் மற்றும் சத்தீஸ்கர் மாநிலங்களின் அமைச்சர்கள் மற்றும் சுகாதார அதிகாரிகளுடன் அண்மையில் நடைபெற்ற கலந்துரையாடலை நினைவுகூர்ந்த அவர், நோயின் தாக்கம் குறித்து பிரதமர் நேரடியாக கண்காணித்து வருவதாகக் கூறினார். “கொவிட்-19 தடுப்பு முறைகள் குறித்து நாட்டு மக்களிடையே பிரதமர் பலமுறை உரையாற்றி இருக்கிறார். மாநிலங்கள் மற்றும் யூனியன் பிரதேசங்களின் தலைவர்களுடன் ஆலோசனைகளிலும் அவர் ஈடுபட்டு வருகிறார். அவர் அண்மையில் கொவிட் சரியான நடத்தைமுறை குறித்த விழிப்புணர்வை ஏற்படுத்தும் மக்கள் இயக்கம் குறித்த முக்கிய தகவலை பரிமாறினார்”, என்று டாக்டர் ஹர்ஷ் வர்தன் தெரிவித்தார். மக்கள் இயக்கம் குறித்து விழிப்புணர்வு ஏற்படுத்த அரசு அனைத்து நடவடிக்கைகளையும் மேற்கொண்டு வருவதாகக் கூறிய அவர், கொவிட் சரியான நடத்தை முறையைப் பின்பற்றுவது தான் இந்த நோய்க்கு எதிரான சிறந்த ஆயுதம் என்றும், அதைக் கடைப்பிடிப்பது மிகவும் சுலபம் என்றும் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1671415
-----
(
பிரதமர் அலுவலகம்
அகிம்சை யாத்திரை நிறைவு விழா நிகழ்ச்சியில் பிரதமர் உரை
வாழ்த்துக்கள்,
நமது நாடான இந்தியா, துறவிகள், ரிஷிகள், ஆச்சார்யாக்களின் ஆயிரக்கணக்கான வருட பாரம்பரியத்தை கொண்டதாகும். ஆச்சார்யா மகாஸ்ரமன் ஏழு ஆண்டுகளில் 18 ஆயிரம் கி.மீ. பாதயாத்திரையை நிறைவு செய்துள்ளார். 3 நாடுகளை இதன் மூலம் அவர் கடந்துள்ளார். இதன் மூலம் ஒரே சிந்தனை, ஒரே ஊக்கம் என்ற குறிக்கோளுடன் நாட்டின் 20 மாநிலங்களை அவர் கடந்தார். எங்கெல்லாம் வன்முறை இல்லையோ அங்கெல்லாம் ஒற்றுமை உள்ளது. ஒற்றுமை உள்ள இடத்தில் ஒருங்கிணைப்பு உள்ளது. ஒருங்கிணைப்பு உள்ள இடத்தில் சிறந்த தருணம் அமைகிறது. ஒரே பாரதம் உன்னத பாரதம் என்ற மந்திரத்தை நீங்கள் ஆன்மிக உறுதிமொழி வடிவில் பரப்பி உள்ளதாக நான் நம்புகிறேன். இந்த பயணத்தை நிறைவு செய்துள்ள ஆச்சார்யா மகாஸ்ரமனக்கும், அவரை பின்பற்றுபவர்களுக்கும் நான் வாழ்த்துக்களை தெரிவித்து கொள்கிறேன்.
நண்பர்களே,
இந்த மகாஸ்ரமன் அவர்கள் கடந்த 2014-ம் ஆண்டு செங்கோட்டையில் தொடங்கிய பாதயாத்திரையின் போதுதான் நானும் இந்தியாவின் பிரதமர் என்ற பயணத்தையும், மக்கள் சேவை மற்றும் நலன் என்ற பயணத்தையும் அதே ஆண்டில் தொடங்கியது தற்செயலாக அமைந்தது. விடுதலைப் பெருவிழாவுக்கு இடையே சமூகத்திற்கான கடமைக்காக நாடு அழைக்கிறது, சுயநலத்திற்கு அப்பால் நாடுமுன்னேறுகிறது.
நண்பர்களே,
அனைவருடனும் அனைவரின் வளர்ச்சி, நம்பிக்கை, முயற்சி என்ற சிந்தனையுடன் நாடு சென்று கொண்டிருக்கிறது. நாட்டில் அரசு, சமூகம் மற்றும் ஆன்மிக அதிகாரம் போன்றவை சமஅளவு பங்கை கொண்டுள்ளன. ஆன்மிக தலைவர்கள் தொடர்ந்து முயற்சிகள் மேற்கொண்டு நாட்டின் உறுதிமொழிகளை முன்னோக்கி எடுத்து செல்ல வேண்டுமாறு நான் கேட்டு கொள்கிறேன்.
பிரதமர் அலுவலகம்
எய்ம்ஸ் மருத்துவமனையில் அனுமதிக்கப்பட்டுள்ள முன்னாள் பிரதமர் வாஜ்பாயை பிரதமர் மோடி சந்தித்தார்
முன்னாள் பிரதமர் திரு. அடல் பிகாரி வாஜ்பாயை பிரதமர் திரு. நரேந்திர மோடி இன்று புதுதில்லியில் உள்ள அகில இந்திய மருத்துவ அறிவியல் கழக மருத்துவமனையில்  சந்தித்தார்.
திரு. வாஜ்பாயின் குடும்பத்தினருடன் பிரதமர் திரு. நரேந்திர மோடி உரையாடினார். மேலும் அவர், திரு. வாஜ்பாயின் உடல்நலன் குறித்து மருத்துவர்களிடம் விசாரித்தார்.
திரு. நரேந்திர மோடி எய்ம்ஸ் மருத்துவமனையில் சுமார் 50 நிமிடங்கள் இருந்தார்.
(Visitor Counter : 82